armvectores/hy_wikipedia_2023 huggingface dataset:
Արշավիր Դարբնի

Արշավիր Դարբնի (Արշավիր Միքայելի Մնացականյան, հունվարի 16, 1910(1910-01-16), Գետաշեն, Ելիզավետպոլի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - նոյեմբերի 17, 1980(1980-11-17), Երևան, Հայկական ԽՍՀ, ԽՍՀՄ), հայ առակագիր, բանաստեղծ, դրամատուրգ, թարգմանիչ, ԽՍՀՄ գրողների միության անդամ 1937 թվականից։ ԽՄԿԿ անդամ 1940 թվականից։ Հայրը դարբին էր, որից էլ մակաբերել է Դարբնի գրական անունը։


== Կենսագրություն ==
Ծնվել է Լեռնային Ղարաբաղի Գետաշեն գյուղում։ Ավարտել է Բաքվի Հովհաննես Թումանյանի անվան միջնակարգ դպրոցը, ապա սովորել Մոսկվայի կինեմատոգրաֆիայի ինստիտուտի գրական-սցենարական ֆակուլտետում։ Երկար տարիներ աշխատել է Բաքվի հայկական դրամատիկական թատրոնում որպես գրական-գեղարվեստական բաժնի վարիչ։
Նրա անդրանիկ պիեսը՝ «Հողը ծիծաղում է» բեմադրվել է Բաքվի հայկական թատրոնում։ Հետագայում գրել է «Արծիվներ», «Դատավճիռ», «Վրեժ», «Երբ բացվում է մանուշակը» դրամաները։ Վերջին դրաման Մոսկվայում արժանացել է խրախուսական մրցանակի և բեմադրվել է Ադրբեջանի և Հայաստանի մի շարք թատրոններում։
Մասնակցել է Հայրենական մեծ պատերազմին։ Եղել է սակրավորների առանձին գումարտակի կոմիսար, դիվիզիայի թերթի խմբագրի տեղակալ։ 1948 թվականից բնակվել է Երևանում։ 1949-1950 թվականներին եղել է ՀԳՄ վարչության քարտուղար։ Աշխատել է «Սովետական գրականություն» ամսագրում, «Հայֆիլմ» կինոստուդիայում, Հայաստանի կինոաշխատողների միությունում։ 1966-1980 թվականներին որպես խորհրդական աշխատել է Հայաստանի գրողների միությունում։
Նրա ստեղծագործությունները թարգմանվել և առանձին գրքով լույս են տեսել ռուսերեն, ադրբեջաներեն, ուկրաիներեն։ Մահացել է Երևանում։ Թաղված է Նուբարաշենի գերեզմանատանը։


== Պարգևներ ==
Պարգևատրվել է Կարմիր աստղի, Հայրենական պատերազմի երկրորդ աստիճանի, «Պատվո նշան» շքանշաններով։


== Երկեր ==


=== Գրքեր ===
Երկեր,  Երևան։  Հայաստան, 1972։
Աղվեսը դրախտում, Երևան։ Հայաստան, 1969, 158 էջ։
Բալիկներ և ծաղիկներ։ Երևան։ Հայպետհրատ, 1963։
Առակներ և սատիրական ոտանավորներ։ Երևան։ Հայպետհրատ, 1959, 198 էջ։
Առակներ։ Երևան։ Հայպետհրատ, 1955, 87 էջ։
Рассвет в Мргашате, Ереван. Айпетрат, 195, 98 с.
Առակներ, Երևան։ Հայպետհրատ, 1952, 76 էջ։
Басни, Ереван:  Айпетрат,  1952. 76 с.


=== Մամուլ ===
Խնձորենին։ «Գրական թերթ», 1969, № 6:


== Թարգմանություններ ==
«Թարգմանչաց արվեստ» շտեմարան։


== Գրականություն ==
Արշավիր Դարբնի, Հեղինե Գրիգորյան, Արցախ հրատարակչություն, 1995, 43 էջ։


== Ծանոթագրություններ ==
Touch (երգ, Little Mix)

Touch, բրիտանական Little Mix խմբի երգերից, նրա Glory Days ալբոմի երկրորդ սինգլը։ «Touch»-ը Մեծ Բրիտանիայի և Իռլանդիայի լավագույն 10 հորիզոնականներում էր։ Երգի ռեմիքս տարբերակը լայն ճանաչում գտավ, որը կատարում էր ամերիկացի ռեփեր Քիդ Ինկը, այս տարբերակը հրապարակվել է 2017 թվականի փետրվարի 28-ին։


== Նախադրյալներ ==
Պատկանելով Glory Days ալբոմին «Touch»-ը որպես չորրորդ եզակի գովազդային սինգլ հրապարակվել է 2016 թվականի նոյեմբերի 15-ին։ 2016 թվականի դեկտեմբերի 5-ին Little Mix-ը հայտարարում է, որ երգը  կդառնա ալբոմի երկրորդ սինգլը։ 2017 թվականի փետրվարի 28-ին հրապարակված երգի ռեմիքս տարբերակը Քիդ Ինկի կատարմամբ ավելի մեծ ճանաչում բերեց երգին։


== Կազմ և քննադատական ընդունելություն ==
«Touch»-ը դանս-փոփ  և արևդարձային-տաներգ է։ Լևիս Քորները Digital Spy-ից պոզիտիվ արձագանք է տալիս երգի համար նկարագրելով այն այսպես. «Ավելի քան պատրաստ եմ պարահրապարակում պարել պարուհիների հետ, ուժգին հարվածներով երգչախմբին, լսելիս  սարսուռ է անցնում քո մարմնով» :


== Չարթային կատարումներ ==
Մինչև երկրորդ սինգլ հայտարարելը երգը դեբյուտ է ունեցել քսաներկու համարի ներքո Մեծ Բրիտանական սինգլների չարթում 2016 թվականին նոյեմբերի 25-ին։ Երգը իր դիրքը փոխել է չարթում 2016 թվականի դեկտեմբերի 16-ին, երբ այն երգել են X Factor-ի  ֆինալի ժամանակ։ Հաջորդ  շաբաթվա ընթացքում երգը սկսեց զբաղեցնել տասնիններորդ տեղը, որտեղ այն մնացել  է ընդամենը 3 շաբաթ։ 2017 թվականի հունվարի 13-ին երգն արդեն առաջին հորիզոնականում էր 5 թվի  ներքո։
Իռլանդիայում երգը լավագույն տասնյակի իններորդ հորիզոնականում էր 2017 թվականի հունվարի 6-ին, իսկ հաջորդ շաբաթ երգն արդեն զբաղեցնում էր 5-րդ հորզոնականը։ Շոտլանդիայում երգը երրորդ հորիզոնականում էր2016 թվականի դեկտեմբերի 23-ին։


== Երգի տեսահոլովակ ==
Երգի տեսահոլովակը հրապարակվել էր 2017 թվականի հունվարի 19-ին Little Mix-ի  YouTube-յան պաշտոնական էջում։


=== Կարծիքներ ===
Զոե Բրիգսը OK! ամսագրից այսպես են մեկնաբանում. «Ուղարկելով սոցիալ մեդիա՝ մենք տեսանք, թե ինչպես են ուրախացել  Little Mix-ի երկրպագուները տեսնելով թե ինչերի են հասնում X Factor-ի հաղթողները։ Սակայն այն բանից հետո պիտակավորվել է որպես իրենց ամենասեքսուալ երաժշտական տեսահոլովակներից մեկը, Փերրի Էդվարդսը շարունակում է առաջացնել հասկացություններ իր նորաձևության ընտրության վերաբերյալ»։ Glamour ամսագիրը տեսահոլովակը մեկնաբանում է այսպես «Փերրին, Ջեսսին, Լի Էնն և Ջեյդը կարող են տեսնել ավելի լավ պարային շարժումներ, քանի որ նրանք միացել են այնպես լավ բանակային պարողների, որը շատ լավ է։ Դե աղջիկնե՞ր»։


== Կենդանի կատարումներ ==
Երգը կատարվել էր առաջին անգամ Բրիտանական X Factor-ի 5-րդ տարեդարձին 2016 թվականի դեկտեմբերի 11-ին Չարլի Պուտի հովանավորությամբ։ Խումբը երգը կատարվում էր ինտրոյով ակուստիկ տարբերակով նախքան անցումը բուն տարբերակին երգչախմբով։ Little Mix-ը Touch երգը կատարեց Այսօր շոուին ԱՄՆ-ում 2017 թվականի փետրվարի 28-ին և The Late Late with Sames Corden-ի ժամանակ 2017 թվականի մարտի 28-ին։ Խումբը երգը կատարել է 2017 Kids Choice Awards-ի ժամանակ Shout Out to My Ex երգի հետ մեկտեղ 2017 թվականի մարտի 11-ին։ Little Mix-ը այս երգը մրցակցում է Արիաննա Գրանդեի Dangerous Woman Tour-ի հետ։


== Հիթ-շքերթեր և հավաստագրեր ==


== Ծանոթագրություններ ==
Էկսի (գյուղական ավան, Տառտու շրջան)

Անվան այլ կիրառումների համար տե՛ս՝ ԷկսիԷկսի (էստ․՝ Äksi), գյուղական ավան Էստոնիայի Տարտումաա նահանգի Տառտու շրջանում։
2011 թվականի տվյալներով գյուղական ավանում բնակվում էր 437 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Դերկաչի (գյուղ, Լեբեդինի շրջան)

Անվան այլ կիրառումների համար տե՛ս՝ ԴերկաչիԴերկաչի (ուկրաիներեն՝ Деркачі), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Դերկաչի գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
154


== Դեպքեր ==


== Ծնունդներ ==


== Մահեր ==
154 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 154 թվականն է, 
II դարի 54-րդ տարին։
Քարերի սիմֆոնիա

Քարերի սիմֆոնիա կամ «Բազալտե երգեհոն», բնական հուշարձան Ազատ գետի՝ Գառնի գյուղի տարածքում գտնվող ավազանում։ Ընդգրկված է Հայաստանի բնության հուշարձանների ցանկում (KT-GE037)։
Սիմֆոնիան ներկայանում է հսկա հնգանկյուն և վեցանկյուն բազալտե սյուներով (մոտ 50մ բարձրության), որոնք զարմանալի սիմետրիկության պատճառով ձեռագործ են թվում։ Բնության կողմից կերտված, գետի վրա կախված այդ սյուների շարանը հիշեցնում է երաժշտական գործիք՝ «Բազալտե երգեհոն»։ Կիրճով հոսում է Ազատ գետը, լրացնելով քարե շքեղությունը ջրի աղմուկով։


== Պատմություն ==
Բնական հուշարձանը նշանավոր է իր հիասքանչ, արհեստական թվացող ժայռերով, որոնք կազմված են կանոնավոր վեցանկյուն գլաններից։ Վերջիններս ձգվում են ստորոտից մինչև ձորի գլուխ և ստացել են «Քարե սիմֆոնիա» անվանումը։ Զարմանահրաշ այս ժայռերը գոյացել են բարձր ճնշման պայմաններում՝ հրաբխային լավայի սառչելու և բյուրեղացման արդյունքում։
ՄԱԿ-ի Զբոսաշրջային համաշխարհային կազմակերպության (UNWTO) 2013 թվականին «Vettor Giusti» զբոսաշրջային պաստառների մրցույթում՝ Եվրոպա կատեգորիայում, հաղթող ճանաչվեց Հայաստանը՝ «Քարերի Սիմֆոնիա» պաստառով։
Հայաստանի ազգային մրցունակության հիմնադրամի և Հայաստանի էկոնոմիկայի նախարարության կողմից ներկայացված Հայաստանի «Քարերի Սիմֆոնիա» պաստառը ճանաչվեց լավագույնը «UNWTO»-ի Եվրոպայի հանձնաժողովի 44 անդամ-երկրների շարքում։


== Վանդալության դրսևորումներ ==
Բնական հուշարձանը պարբերաբար ենթարկվում է վանդալների հարձակումների։ Հայաստանի բարձրաստիճան բազմաթիվ պաշտոնյաներ և գործարարներ իրենց առանձնատներին կամ իրենց պատկանող շինություններին գեղեցիկ տեսք հաղորդելու նպատակով Քարերի սիմֆոնիայից պոկում են բազալտի մեծ հատվածներ՝ աղավաղելով հուշարձանի նախնական տեսքը։ Այժմ հուշարձանի առանձին հատվածներ գրեթե ամբողջությամբ ոչնչացված են։


== Պատկերասրահ ==

		
		
		
		
		
		
		
		
		
		
		
		
		
		


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում


== Ծանոթագրություններ ==


== Արտաքին հղումներ ==
«Քարերի սիմֆոնիա» կամ քայլարշավ Որոտանի կիրճով Archived 2022-06-11 at the Wayback Machine.
Հայաստան, Գառնու ձոր, Քարերի սիմֆոնիա
Փախուստ դեպի Եգիպտոս (այլ կիրառումներ)

Փախուստ դեպի Եգիպտոս անվանումը կարող է վերաբերել հետևյալին

Փախուստ դեպի Եգիպտոս, ֆրանսիացի նկարիչ Նիկոլա Պուսենի 1657-1658 թվականներին ստեղծած կտավը։
Փախուստ դեպի Եգիպտոս, գերմանացի գեղանկարիչ Ադամ Էլսհայմերի 1609 թվականին վրձնած նկարներից։
Ջոուի Տրիբիանի

Ջոզեֆ Ֆրենսիս (Ջոուի) Տրիբիանի կրտսեր (անգլ.՝ Joseph Francis "Joey" Tribbiani, Jr.), գեղարվեստական կերպար, ամերիկյան «Ընկերները» (1994–2004) սիթքոմի վեց գլխավոր հերոսներից մեկը, ինչպես նաև «Ջոուի» սպին-օֆֆի գլխավոր հերոսը։ Ջոուի դերում հանդես է գալիս Մեթ Լեբլանկը։ Ստեղծվել է հեռուստաշոուի համահեղինակներ Դեյվիդ Քրեյնի և Մարտա Քոֆմանի կողմից և հանդես եկել ցուցադրված բոլոր 236 էպիզոդներում։
Ջոուին ենթադրաբար ծնվել է 1968 թվականին՝ փականագործ Ջոզեֆ Տրիբիանի ավագի և Գլորիա Տրիբիանիի՝ ութ երեխաներից բաղկացած ընտանիքում։ Ջուին ունի յոթ քույր՝ Մարի Թերեզան, Մարի Անջելան, Դինան, Ջինան, Թինան, Վերոնիկան և Քուկին։ Ջոուին ծնվել է Նյու Յորքի Քուինս թաղամասում և մանուկ հասակում չափից դուրս շատ հայտնվել անախորժությունների մեջ։
Ջոուի կերպարը ներկայացվում է որպես իտալական արմատներով նյույորքցի դերասան ով ապրում է մոտ ընկեր Չենդլեր Բինգի հետ։ Չնայած սանձարձակությանը ու պարզամտությանը, Ջոուին չափազանց հավատարիմ ընկեր է։ Ջոուին նաև սպորտի մեծ սիրահար է և սատարում է «Լոս Անջելես Դոդջերս» և «Նյու Յորք Յանկիս» բեյսբոլի, «Լոս Անջելես Կլիպերս» և «Նյու Յորք Նիքս» բասկետբոլի, «Նյու Յորք Ջայնթս» և «Նյու Յորք Ջեթս» ամերիկյան ֆուտբոլի, և «Դետրոյթ Ռեդ Ուինգս» և «Նյու Յորք Ռենջերս» տափօղակով հոկեյի ակումբներին։


== Ծանոթագրություններ ==


== Արտաքին հղումներ ==
Կերպարի էջը IMDb կայքում(չաշխատող հղում)(անգլ.)
Էջը Friends.wikia.com կայքում(անգլ.)
Դոլժիկ (գյուղ, Ժիտոմիրի շրջան)

Անվան այլ կիրառումների համար տե՛ս՝ ԴոլժիկԴոլժիկ (ուկրաիներեն՝ Довжик), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Դոլժիկ գյուղում բնակվում էր 611 մարդ։ Բնակավայրը զբաղեցնում է 40,8 կմ² տարածք։ Բնակչության խտությունը կազմում էր 14,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երզնկյան

Երզնկյան, հայկական ազգանուն։


== Հայտնի կրողներ ==
Արամայիս Հարությունի Երզնկյան (մայիսի 2, 1879, Հաղպատ, Թիֆլիսի գավառ, Թիֆլիսի նահանգ, Ռուսական կայսրություն - 1938), հեղափոխական, կուսակցական և պետական գործիչ։ ԽՄԿԿ անդամ 1898 թվականից։ Հմայակ Երզնկյանի եղբայրը։
Արշավիր Երզնկյան Հարությունի (1896, գ. Հաղպատ (այժմ՝ ՀՀ Լոռու մարզ) - 1921), հայ դերասան, թատերական գործիչ։ Արամայիս Երզնկյանի եղբայրն է։
Յուրի Արամայիսի Երզնկյան (հունվարի 26, 1922, Թբիլիսի, Վրաստան - դեկտեմբերի 19, 1996, Մոսկվա, Ռուսաստան), խորհրդային հայ կինոռեժիսոր, սցենարիստ, նկարիչ, ՀԽՍՀ ժողովրդական արտիստ (1975)։ Ղեկավարել է Երևանի Խ․ Աբովյանի անվան մանկավարժական ինստիտուտի մշակույթի ֆակուլտետի ռեժիսուրայի արվեստանոցը, պրոֆեսոր (1982)։
Ռոստոմ Հարությունի Երզնկյան (հունվարի 1, 1823, Հաղպատ, Թիֆլիսի գավառ, Վրացական նահանգ, Ռուսական կայսրություն - հունվարի 12, 1893, Թելավ, Վրաստան), հայ պատմաբան, գրականագետ։
Էդուարդ Լևոնի Երզնկյան (1950, Հաղպատ, Լոռու մարզ), ուրոլոգ։ Բժշկական գիտությունների թեկնածու (1996)։
Երվանդ Դավթի Երզնկյան (հունիսի 19, 1947, Երևան, Հայկական ԽՍՀ, ԽՍՀՄ), հայ կոմպոզիտոր, դիրիժոր, ՀՀ արվեստի վաստակավոր գործիչ (2006)[1], ՀՀ ժողովրդական արտիստ (2015)։
Սուրեն Երզնկյան (Սուրեն Երզնկյան Լորելլի (շվեդ.՝ Sourène Erzinkian-Lorelli), կեղծանուններ՝ Իմամ Ռագուզա, Հ․ Լորելլի, Արսեն կամ Արսեն Ազատիանի, 1881, Թիֆլիս, Ռուսական կայսրություն - 1963, Շվեդիա), հայ, խորհրդային դիվանագետ, որը 1920-1930-ական թվականներին խորհրդային առևտրական կոմիսար է եղել Ֆինլանդիայում։ Երզնկյանին հովանավորել է Անաստաս Միկոյանը։ Սուրեն Երզնկյանի և Ֆինլանդիայում 1929-1932 թվականների խորհրդային դեսպան Իվան Մայսկիի միջև տարաձայնությունների ու պայքարի արդյունքում, Երզնկյանը 1930 թվականին Ֆինլանդիայից քաղաքական ապաստան է խնդրել։ 1944 թվականին Ֆինլանդիայից տեղափոխվել է Շվեդիա։
Մարո Սուրենի Երզնկյան (Սարոյան) (հունվարի 4, 1920 - մարտի 29, 1990, Մոսկվա, ԽՍՀՄ), հայ, խորհրդային սցենարիստ։ ԽՍՀՄ կինեմատոգրաֆիստների միության անդամ։
Հմայակ Հարությունի Երզնկյան (1892, Հաղպատ - 1941), հայ կուսակցական, պետական գործիչ։ Արամայիս Երզնկյանի եղբայրը։
Մհեր Արամայիսի Երզնկյան, ապրիլյան քառօրյա պատերազմի հերոս։


== Ծանոթագրություններ ==
Ալգատույ

Ալգատույ (ռուս.՝ Алгатуй), քաղաքատիպ ավան Ռուսաստանի Իրկուտսկի մարզի Տուլունսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարացե

Վարացե (իտալերեն՝ Varazze, լիգ.՝ Väze), հնում ՝ Վերագին (լատ.՝ Vorago, Varago, Varagia), քաղաք Իտալիայի Սավոնա գավառում, Լիգուրական ծովի ափին։ Ծովափնյա «վայրի» հանգստի և առագաստանավարկման սիրահարների շրջանում ժողովրդականություն վայելող հանգստավայրերից է։


== Անվանի անձինք ==
Հակոբոս Վորագինացի, դոմինիկյան վանական, Ջենովայի արքեպիսկոպոս, գրող
Ֆրանչեսկո Չիլեա, կոմպոզիտոր
Սանդրո Պերտինի, Իտալիայի Հանրապետության նախագահ
Լելիո Բասսո, արհմիութենական առաջնորդ
Պիպո Դելբոնա, թատրոնի ռեժիսոր
Լանցերոտտո Մալոչելլո - ջենովացի ճանապարհորդ


== Ծանոթագրություններ ==
Աղօթգիրք (42)

Աղօթգիրք (42), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 42 թվի տակ։ Ձեռագիրը գրվել է Թումա երեց գրիչի կողմից։ Ստացողը եղել է Մարկոս վարդապետը։ Գրված է թղթի վրա, որը ունի 14.4 x 9.4 չափս։ Ձեռագիրը կազմված է 83 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 83 բ, հետագայի՝ 2ա, 83բ։


== Բովանդակություն ==
Աղօթք ժամակարգութեան և պատարգի (այլ խմբեր)
Աղոթք (Մեղրիկ վրդ․ Ոսկեբերան, Մխ․ Գոշ, Թումայ, Յովհ․ Գառնեցի, անանունք)


== Ծանոթագրություններ ==
Սյուզան Սարանդոն

Սյուզան Սարանդոն (անգլ.՝ Susan Sarandon, հոկտեմբերի 4, 1946(1946-10-04)[…], Նյու Յորք, Նյու Յորք, ԱՄՆ), ամերիկացի դերասանուհի։
Խաղացել է մոտ 110 ֆիլմում, ստացել է 45 կինոմրցանակ, ներկայացված է եղել ևս 42-ի, որոնց թվում 6 անգամ ներկայացվել է Օսկարի, ստացել 1 Օսկար լավագույն դերասանուհու համար «Մեռյալն է գալիս» ֆիլմի համար, 8 անգամ ներկայացվել է Ոսկե Գլոբուսի։


== Ծանոթագրություններ ==


== Արտաքին հղումներ ==
Սյուզան Սարանդոն (անգլ.) Internet Movie Database կայքում
I’m Your Man (երգ, Wham!)

«I’m Your Man», բրիտանական Wham! փոփ դուետի երգը, որը թողարկվել է 1985 թվականին Columbia Records (ԱՄՆ-ում) և Epic Records (Մեծ Բրիտանիա և այլ երկրներ, բացառությամբ ԱՄՆ-ի) լեյբլներում՝ որպես նրանց Music from the Edge of Heaven ստուդիական ալբոմի երկրորդ սինգլ։ Մեծ Բրիտանիայում ալբոմի տպաքանակը գերազանցել է 500 000 օրինակը։ Այն ստացել է ոսկե կարգավիճակ BPI-ից և զբաղեցրել առաջին հորիզոնականն Իռլանդիայում ու Նոր Զելանդիայում։ Միացյալ Թագավորությունում այն դարձել է խմբի չորրորդ սինգլը, որը գլխավորել է UK Singles Chart հիթ-շքերթը։


== Պատմություն ==
Պաշտոնական երաժշտական տեսահոլովակը նկարահանել է ռեժիսոր Էնդի Մորահանը։ Սինգլն զբաղեցրել է առաջին հորիզոնականը Մեծ Բրիտանիայում՝ այն պահպանելով երկու շաբաթ, ինչպես նաև դարձել է 1985 թվականի 23-րդ լավագույն սինգլը Բրիտանական կղզիներում։ Միացյալ Նահանգներում այն զբաղեցրել է № 3 հորիզոնականը։


== Երգացանկ ==
Բոլոր երգերի հեղինակն է George Michael. 


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
George Michael — official website(անգլ.)
Պարոս յոկի

Պարոս յոկի (ռուս.՝ Парос-йоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Օլանգա գետի աջ ափին՝ 2,9 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000697
Հիդրոլոգիական ուսումնասիրությունների կոդը - 102000069
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(21727) Ռինես

(21727) Ռինես, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21727) Ռինես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիլ Ուայմեն

Բիլ Ուայմեն (անգլ.՝ Bill Wyman, իրական անունը՝ Վիլյամ Ջորջ Փերքս, անգլ.՝ William George Perks, հոկտեմբերի 24, 1936(1936-10-24), Լոնդոն, Միացյալ Թագավորություն), բրիտանացի բաս-կիթառահար, 1962-1993 թվականներին եղել է The Rolling Stones խմբի անդամ։ 1997 թվականին սկսել է հանդես գալ սեփական Bill Wyman's Rhythm Kings խմբի հետ։
Ուայմենը օրագիր է վարում այն ժամանակից ի վեր, երբ Երկրորդ համաշխարհային պատերազմի ժամանակ դեռ երեխա էր։ Այդ նշումները շատ օգտակար են եղել նրա համար յոթ գիրք գրելիս, որոնք վաճառվել են երկու միլիոն օրինակով։ Ընդհանրապես, Wyman-ը բազմակողմանի տաղանդավոր է։ Արվեստի հանդեպ սիրո շնորհիվ հմտացել է լուսանկարչության բնագավառում, ինքը գնահատվել է համաշխարհային պատկերասրահներում։ Հետաքրքիր է նաև, որ վաղ տարիներին միջոցների բացակայությունը Ուայմենին ստիպել է ստեղծել իր սեփական բաս կիթառը։ Բիլը սիրողական հնագետ է և սիրում է հին իրեր։ Այս առիթով The Times պարբերականը նամակ է հրապարակել նրա հոբբիի մասին (ուրբաթ, 2007 թվականի մարտի 2)։ Բիլը նաև մշակել և վաճառում է իր ստորագրությամբ մետաղական դետեկտորներ, որոնք նա օգտագործել է անգլիական գյուղական վայրերում մասունքներ գտնելու համար (սկսած Հռոմեական կայսրության դարաշրջանից)։ Որպես գործարար՝ նա մի քանի հաստատությունների սեփականատեր է, այդ թվում՝ հայտնի Սթիկի Ֆինգերս սրճարանը, ռոքնռոլային բիստրոն։


= Սկավառակագրություն =
Սոլո ալբոմներ

1974 — Monkey Grip (UK #39 [1 wk], US #99 [11 wks])
1976 — Stone Alone (US #166 [5 wks])
1982 — Bill Wyman (UK #55 [6 wks])
1985 — Willie & The Poor Boys (US #96 [12 wks])
1992 — Stuff (October 1992 in Japan and Argentina only, 2000 UK)
2002 — A Stone Alone: The Solo Anthology 1974—2002 (UK)
2015 — Back To BasicsBill Wyman’s Rhythm Kings

Struttin' Our Stuff (October 1997)
Anyway The Wind Blows (February 1999)
Groovin' (May 2000) UK #52 [3 wks]
Double Bill (May 2001) UK #88 [2 wks]
Just For A Thrill (May 2004) UK #149 [1 wk]Սինգլներ

(Si, Si) Je Suis Un Rock Star (July 1981) UK #14 [9 wks]
A New Fashion (March 1982) UK #37 [4 wks]
Baby Please Don’t Go (June 1985) US Mainstream Rock #35 [7 wks]


== Ծանոթագրություններ ==


= Արտաքին հղումներ =
Bill Wyman. Նկար. Archived 2008-09-16 at the Wayback Machine.
(2566) Կիրգիզիա

(2566) Կիրգիզիա (անգլ.՝ Kirghizia), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 29-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,450053 ա. մ., առավելագույնը մոտենում է 2,2593 ա. մ. հեռավորության վրա և հեռանում 2,6408 ա. մ.։ Արեգակի շուրջ մեկ ամբողջական պտույտ է կատարում 1400,75 երկրային օրվա ընթացքում, իր ուղեծրով շարժվելով միջինում 0,257005 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2566) Կիրգիզիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրի Բուտիրին

Յուրի Բուտիրին (ռուս.՝ Бутырин, Юрий Александрович, մարտի 21, 1930(1930-03-21), Մոսկվա, ԽՍՀՄ - մարտի 30, 2016(2016-03-30), Մոսկվա, Ռուսաստան), մուլտիպլիկացիայի խորհրդային և ռուս ռեժիսոր, բեմադրող նկարիչ, նկարիչ–մուլտիպլիկատոր։ Աշխատել է նկարված մուլտիպլիկացիայում։


== Կենսագրություն ==
Յուրի Բուտիրինը ծնվել է 1930 թվականի մարտի 21–ին, Մոսկվայում։
1949 թվականին ավարտել է Մոսկվայի Մ․ Կալինինի անվան նկարչական արդյունաբերության ուսումնարանի քանդակագործական բաժինը, որից հետո աշխատել է Երկրորդ համաշխարհային պատերազմից տուժած քանդակների վերականգմամբ Մոսկվայում և Լենինգրադում։
1956 թվականին ընդունվել է «Սոյուզմուլտֆիլմ» ստուդիային կից նկարիչ-մուլտիպլիկատորների դասընթացին և մինչև 1963 թվականը աշխատել է այդ մասնագիտությամբ։ 1964 թվականին ավարտել է նկարիչ–մուլտիպլիկատորների կուրսը։
1968 թվականին իր դեբյուտն է նշել որպես բեմադրող նկարիչ` Բորիս Ստեպանցևի կարճամետրաժ «Մանչուկն ու Կառլսոնը» մուլտֆիլմով։ 1973 թվականին իր դեբյուտն է նշել որպես ռեժիսոր։
1977-1979 թվականներին աշխատել է Մինսկում, «Բելառուսֆիլմ» կինոստուդիայում։
1980-1990 թվականներին աշխատել է Էկրան ստեղծագործական միության «Մուլտտելեֆիլմ» ստուդիայում` որպես ռեժիսոր։ Այնտեղ թողարկել է «Դե, սպասիր», «Տրյամ, բարև ձեզ» (և այլ մուլտֆիլմեր «Ս․ Կոզլովի հեքիաթները» շարքից), «Ճանապարհին ամպերի հետ» (և այլ մուլտֆիլմեր Դյուդյուկայի մասին շարքից), «Չեմուչումիկը», «Մեծ Ունկը» և այլ ֆիլմեր։
Ավելի ուշ Բուտիրինը համագործակցել է «Քրիսթմս Ֆիլմս», «ՖԱՖ» և այլ ստուդիաների հետ։
1997 թվականին թողարկվել է «Անգետիկը լուսնի վրա» լիամետրաժ մուլտֆիլմը։
Յուրի Բուտիրինը մահացել է 2016 թվականի մարտի 30-ին, 87 տարեկան հասակում, Մոսկվայում։


== Կինոգործունեություն ==


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 Стр. 141—142։


== Արտաքին հղումներ ==
Յուրի Բուտիրինը Аниматор.ру կայքում
Ушёл из жизни художник-мультипликатор Юрий Бутырин // Александра Черепнина, Первый канал.
По дороге с… Юрием Бутыриным интервью в «Люберецкой газете».
Скончался режиссёр и художник Юрий Александрович Бутырин.30.03.2016
Բռնչի

Բռնչի (լատ.՝ Viburnum), գերիմաստի, այծատերևազգիների ընտանիքի բարձր թփերի կամ ցածրաճ ծառերի ցեղ։ Հայտնի է մոտ 120 (այլ տվյալներով՝ 200), Հայաստանում՝ 2 տեսակ՝ Բ. սովորական (V. opulus) և գերիմաստի (V. lantana)։


== Տարածումը Հայաստանում ==
Առաջինը հանդիպում է Սյունիքի և հյուսիսարևելյան մարզերի կաղնու-բոխու ենթանտառներում և թփուտներում, երկրորդը՝ Արագածոտնի, Շիրակի, Լոռու, Տավուշի, Գեղարքունիքի, Վայոց ձորի, Սյունիքի մարզերի մանրանտառներում, անտառեզրերին։


== Նկարագրություն ==
Խոշոր թուփ է, բարձրությունը՝ մինչև 3, 5 մ, կեղևը՝ գորշ ճեղքվածքներով։ Տերևները հակադիր են, եռաբլթակ կամ ամբողջական, ատամնաեզր։ Ծաղկաբույլը վահանանման կիսահովանոց է, ծաղիկները՝ սպիտակ կամ վարդասպիտակագույն։ Ծաղկում է մայիս-հունիսին։ Պտուղը միաբուն, միասերմ կորիզապտուղ է։ Կեղևը պարունակում է աղաղանյութեր, թթուներ, խեժեր, կորիզը՝ ճարպայուղեր, պտուղը՝ փոխակերպվող շաքարներ, թթուներ և այլն։ Պատրաստուկներն օգտագործում են որպես արյունահոսությունը դադարեցնող միջոց։ Բնափայտը շատ ամուր է, օգտագործվում է մանր գործիքներ և ձեռնափայտեր պատրաստելու համար։
Կիսինգ

Կիսինգ  (գերմ.՝ Kissing), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 11 251 մարդ (ըստ 2010 թվականի դեկտեմբերի 31-ի) Տարածքը կազմում է 23,12 կմ²։ Պաշտոնական կոդ՝ 09 7 71 142։


== Ծանոթագրություններ ==


== Արտաքին հղումներ ==
Պաշտոնական էջ
Ապշոն

Ապշոն (ֆր.՝ Apchon), համայնք Ֆրանսիայի Օվերն մարզի Կանտալ գավառում։
Բնակչությունը 2009 թվականի դրությամբ կազմում է 210 մարդ, բնակչության խտությունը` 16.89 մարդ/կմ²։ Բնակավայրը զբաղեցնում է 12.43 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 33։ Ակտիվության ցուցանիշը կազմում է 73,6 %։ 92 աշխատունակ մարդկանցից աշխատել է 85 անձ (44 տղամարդ և 41 կին)։ Գործազուրկ են եղել 7 անձ (3 տղամարդ և 4 կին)։ 33 անաշխատունակներից 5-ը եղել են աշակերտներ կամ ուսանողներ, 21-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իզվարինո (այլ կիրառումներ)

Իզվարինո, կարող է վերաբերել՝

Իզվարինո - գյուղ Ռուսաստանի, Մոսկվայի Նովոմոսկովսկի վարչական օկրուգի կազմում
Իզվարինո - քաղաքատիպ ավան Ուկրաինայի Լուգանսկի մարզի Կրասնոդոնի քաղաքային խորհուրդում
Հրաձգություն Լաս Վեգասում (2017)

Հրաձգություն Լաս Վեգասում, մասսայական սպանություն, որը տեղի է ունեցել 2017 թվականի հոկտեմբերի 1-ին Լաս Վեգասում։  Հրաձիգը նշան է բռնել Mandalay Bay Hotel հյուրանոցային համալիրի պատշգամբից և կրակել Route 91 երաժշտական փառատոնի մասնակիցների վրա։ Կրակոցները սկսվել են  ամերիկացի քանթրի երաժիշտ    Ջեյսոն Օլդինի  ելույթի ժամանակ։


== Հարձակում ==
 
Նախնական տվյալներով զոհվել են մոտ 60 մարդ և վիրավորվել ավելի քան  515 մարդ։ Ըստ  CNN-ի ՝ ոստիկանությունը հայտնել է կասկածյալի ինքնությունը։ Նա Լաս Վեգասի բնակիչ Ստեֆեն Փադոքն է։ Ասսոշեյթեդ պրեսի (անգլ.՝ Associated Press տեղեկացրել է, որ հանցագործը կրակահերթ է բացել Մանդալայ-Բեյ հյուրանոցի 32-րդ հարկից։ Ավելի ուշ ոստիկանները հայտնել են նրա ինքնասպանության մասին։ Հանցագործի մոտ հայտնաբերվել է 8 միավոր զենք։
Կրակոցների պատճառով ժամանակավորապես դադարեցվել են Մաք-Քարրան միջազգային օդանավակայանի  (անգլ.՝ McCarran International Airport) աշխատանքները։


== Ծանոթագրություններ ==
Մամիկոն Գևորգյան

Մամիկոն Հարությունի (Արտեմի) Գևորգյան (նոյեմբերի 17 (29), 1877, Քաղաքիկ - հունիսի 17, 1962(1962-06-17), Երևան, Հայկական ԽՍՀ, ԽՍՀՄ), հայ դրամատուրգ, թատերական գործիչ, թարգմանիչ, բառարանագիր, բանասիրական գիտությունների թեկնածու, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Քաղաքիկ գյուղում (այժմ Նախիջևանի ԻՄ)։ Սովորել է Ագուլիսի դպրոցում, 1897 թվականին ավարտել է Մոսկվայի Լազարյան ճեմարանը։ 1901-1903 թվականներին Մոսկվայում, 1903-1912 թվականներին՝ Թիֆլիսում և 1912-1916 թթ.՝ Կոկանդում աշխատել է որպես դատապաշտպան։ 1921 թվականին տեղափոխվել է Երևան։ 1921-1928 թվականներին որոշ ընդմիջումներով եղել է Երևանի Գ. Սունդուկյանի անվան դրամատիկական թատրոնի, 1933 թվականին՝ Երևանի օպերայի ու բալետի թատրոնի տնօրեն։
Գրել է «Փառանձեմ» և «Վարդազար» պատմական պիեսները, «Գիքոր» կինոնկարի սցենարը (համահեղինակ՝ Ամասի Մարտիրոսյան)։ Հայերեն է թարգմանել Ալեքսանդր Օստրովսկու «Անօժիտը», «Եկամտավոր պաշտոնը» դրամաները։ Հայերենից ռուսերեն է թարգմանել Փավստոս Բուզանդի «Հայոց պատմություն»-ը, Գաբրիել Սունդուկյանի «Խաթաբալա»-ն, Շիրվանզադեի «Պատվի համար»-ը։
1943-1960 թվականներին աշխատել է ՀԽՍՀ ԳԱ լեզվի ինստիտուտում, մասնակցել ռուս-հայերեն քառահատոր բառարանի ստեղծմանը (Երևան, 1954-1958)։ 1950 թվականին «Փավստոս Բուզանդի «Հայոց պատմությունը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ Մահացել է Երևանում։


== Երկեր ==
Հիշողություններ Եղիշե Չարենցի մասին (գրքում տեղ է գտել Մ. Գևորգյանի «Միասին անցկացրած օրեր» հուշագրությունը), Ե., Հայպետհրատ, 1961, 395 էջ։


== Թարգմանություններ (ռուսերենից) ==
Ալեքսանդր Պուշկին, Ճանապարհորդություն դեպի Արզրում, Երևան, Պետհրատ, 1937, 59 էջ։
Ալեքսանդր Պուշկին, Ճանապարհորդություն դեպի Արզրում (2-րդ տպագրություն), Երևան, Պետհրատ, 1937, 54 էջ։
Ալեքսանդր Պուշկին, Հեքիաթներ, բանաստեղծություններ, արձակ էջեր։ Միհատորյակ մանուկների և պատանիների համար (գրքի մեջ մտնող «Ճանապարհորդություն դեպի Արզրում» երկի հատվածը թարգմանել է Մ. Գևորգյանը), Ե., Պետհրատ, 1937, 215 էջ։
Ալեքսանդր Պուշկին, Ընտիր երկեր 3 հատորով, հատոր 2, Արձակ էջեր (գրքի մեջ մտնող «Ճանապարհորդություն դեպի Արզրում» երկը թարգմանել է Մ. Գևորգյանը), Ե., Պետհրատ, 1937, 215 էջ։
Ալեքսանդր Օստրովսկի, Ընտիր երկեր (գրքի մեջ մտնող «Արդյունավետ պաշտոն»-ը թարգմանել է Մ. Գևորգյանը, «Անօժիտը» երկը՝ Արշալույս Տեր-Հովնանյանն ու Մ. Գևորգյանը), Ե., Հայպետհրատ, 1948, 420 էջ։
«Թարգմանչաց արվեստ» շտեմարան։


== Ծանոթագրություններ ==
Զաովրաժե (գյուղ, Կարդիմովսկի շրջան)

Անվան այլ կիրառումների համար տե՛ս՝ ԶաովրաժեԶաովրաժե (ռուս.՝ Заовражье), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խարբերդի ազգային Կեդրոնական վարժարան

Խարբերդի ազգային Կեդրոնական վարժարան, հիմնվել է 1887 թվականին, Խարբերդի Ս. Հակոբ եկեղեցուն կից ծխական դպրոցի հիման վրա։ Հայտնի է եղել առաջին տնօրեն Թլկատինցու անունով։ Հիմնադրման տարում ունեցել է 300 աշակերտ։ Ավանդվել են հայոց լեզու (գրաբար, աշխարհաբար), անգլերեն (լեզու և գրականություն), տրամաբանություն, մաթեմատիկա, թուրքերեն, ֆրանսերեն (լեզու և գրականություն), երաժշտություն, եկեղեցու պատմություն, ընդհանուր պատմություն և այլն։ Մեծ մասամբ դասավանդել են Եփրատ քոլեջի շրջանավարտները։ Վարժարանը պահվել է սաների ուսման վարձով, հարուստների նվիրատվություններով, Խարբերդցիների միության նպաստով և Մելքոնյան տան օժանդակությամբ։ Առաջին շրջանավարտները տվել է 1890 թվականին։ Դասավանդել են Հ. Թլկատինցին, Հ. Սիմոնյանը, Հ. Գապոզյանը, Ռ. Զարդարյանը (նախկին շրջանավարտ)։ Նշանավոր շրջանավարտներից էին Ն. Թյուֆենկճյանը, Կ. Գալուստյանը, Ս. Մալեմեզյանը, Բ. Նուրիկյանը, Թ. Մանկասարյանը, Ն. Կոստանյանը, Մ. Գասպարյանը, Հ. Գազանճյանը, Վ. Հայկը, Միքայել Նալբանդյանը և ուրիշներ։ 1909 թվականին աշակերտների ջանքերով լույս է տեսել «Ծովակ» ձեռագիր գրական թերթը։ Վարժարանը փակվել է 1915 թվականին։
Աստերոիդների ցանկ (83601-83700)

Աստերոիդների ցանկ (83501-83600)  • Աստերոիդների ցանկ  • Աստերոիդների ցանկ (83701-83800)
 Աստերոիդների ցանկ (83501-83600)  • Աստերոիդների ցանկ  • Աստերոիդների ցանկ (83701-83800)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Սուխոյ Կարամիկ

Սուխոյ Կարամիկ (ռուս.՝ Сухой Карамык), գետ Ռուսաստանում, հոսում է Կաբարդինո-Բալկարիայի հանրապետությունում և Ստավրոպոլի երկրամասում։ Գետաբերանը տեղակայված է Կումա գետի ձախ ափին 556 կմ հեռավորության վրա։ Գետի երկարությունը 49 կմ է, ավազանի տարածքը 293 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 07010000612108200001898
Հիդրոլոգիական ուսումնասիրությունների կոդը - 108200189
Ավազանի կոդը - 07.01.00.006
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միավորված ազգերի կազմակերպության պատմություն

Միավորված ազգերի կազմակերպության պատմությունը որպես միջազգային կառույց ծագում է Երկրորդ համաշխարհային պատերազմի տարիներից։ Դրանից հետո նրա նպատակներն ու գործունեությունը ընդլայնվեցին` այն 21-րդ դարի սկզբի միջազգային մարմնի նախատիպը դարձնելու համար։


== Ծագում ==
Ազգերի լիգան Երկրորդ համաշխարհային պատերազմը կանխել չկարողանալու պատճառով դադարեցրեց իր գործունեությունը։ Նոր կազմակերպություն հիմնելու հստակ պլան ստեղծելու գաղափար կար դեռևս 1939 թվականից՝ ԱՄՆ-ի պետդեպարտմենտի պաշտպանության ներքո։ 1941 թվականի հունիսի 12-ին Միացյալ Թագավորության, Կանադայի, Ավստրալիայի, Նոր Զելանդիայի, Հարավաֆրիկյան Միության ներկայացուցիչները, Բելգիայի, Չեխոսլովակիայի, Հունաստանի, Լյուքսեմբուրգի, Նիդերլանդների, Նորվեգիայի, Լեհաստանի և Յուգոսլավիայի աքսորված իշխանությունները, ինչպես նաև ֆրանսիացի գեներալ Շառլ դը Գոլը հանդիպեցին Լոնդոնում և ստորագրեցին Սուրբ Ջեյսմի պալատի հռչակագիրը։ Սա վեց կոնֆերանսներից մեկն էր, որը հանգեցրեց Միավորված ազգերի կազմակերպության հիմնադրմանը և ՄԱԿ-ի կանոնադրության ստեղծմանը։
«Միավորված ազգեր» անվանումն առաջինը առաջարկել է ԱՄՆ նախագահ Ֆրանկլին Դ․ Ռուզվելտը Երկրորդ համաշխարհային պատերազմի տարիներին Բրիտանիայի վարչապետ Ուինսթոն Չերչիլին՝ 1941 թվականի դեկտեմբերին Սպիտակ տան երեքշաբաթյա այցի ժամանակ։ 1944 թվականին Վաշինգտոնում Չինաստանի, Սովետական Միության, Միացյալ Թագավորության և Միացյալ Նահանգների ներկայացուցիչների մասնակցությամբ կայացած քննարկումներից հետո՝ մի տարի անց 50 երկրների պատվիրակներ հանդիպեցին Սան Ֆրանցիսկոյում՝ Միավորված ազգերի՝ միջազգային կազմակերպության ստեղծմանը նվիրված հանձնաժողովում։ Այստեղ մշակվեց ՄԱԿ-ի Կանոնադրությունը, որը ստորագրվեց 1945 թվականի հունիսի 26-ին (Լեհաստանը, որը ներկա չէր համաժողովում, Կանոնադրությունը ստորագրեց ավելի ուշ՝ դառնալով հիմնադիր 51 պետություններից մեկը)վ։


=== 1942 թվականի ՄԱԿ-ի հռչակագիր ===

«Միավորված ազգերի կազմակերպության հռչակագրի» տեքստը մշակվել է ԱՄՆ-ի նախագահ Ֆրանկլին Դ. Ռուզվելտի, Մեծ Բրիտանիայի վարչապետ Ուինսթոն Չերչիլի և Ռուզվելտի օգնական Հարրի Հոպկինսի կողմից 1941 թվականի դեկտեմբերի 29-ին Սպիտակ տանը հանդիպման ժամանակ։ Առաջին անգամ այն օգտագործվել է Միավորված ազգերի 1942 թվականի հունվարի 1-ի հռչակագրում, որով 26 երկրներ պարտավորվում էին միասնաբար պայքարել ֆաշիստական տերությունների դեմ։ Ատլանտյան խարտիայի հիմնական փոփոխություններից էր կրոնի ազատությունը, որը Ստալինը Ռուզվելտի պնդումներից հետո ընդունեց։ 1945 թվականի սկզբին հռչակագիրը ստորագրեց ևս 21 երկիր։


== Կանոնադրություն ==

ՄԱԿ-ի հիմնարար փաստաթուղթը Կանոնադրությունն է, որով սահմանվում են անդամ երկրների իրավունքներն ու պարտականությունները և հաստատվում են ՄԱԿ-ի հիմնական մարմիններն ու ընթացակարգերը։ Լինելով միջազգային պայմանագիր՝ Կանոնադրությունը կանոնակարգում է միջազգային հարաբերությունների հիմնական սկզբունքները՝ երկրների ինքնիշխան հավասարությունից մինչև միջազգային հարաբերություններում Միավորված ազգերի նպատակներին անհարիր որևէ ուժի գործադրման արգելքը։
Կանոնադրությունը բաղկացած է նախաբանից և 19 գլուխների մեջ ներառված 111 հոդվածներից։ Կանոնադրությունը Հայաստանի Հանրապետության համար ուժի մեջ է մտել 1992 թվականի մարտ 2-ից (Գլխավոր ասամբլեայի 46/227 բանաձև)։ Կանոնադրության նախաբանը՝


== Ծանոթագրություններ ==
Samsung Galaxy Z Flip

Samsung Galaxy Z Flip, Անդրոիդի օպերացիոն համակարգով աշխատող ծալվող սմարթֆոն մշակված Samsung Electronics-ի կողմից։ Սմարթֆոնի մասին առաջին անգամ խոսվեց 2020 Academy Awards-ի շրջանակներում։ Samsung-ը իր նոր Galaxy S20-ը ներկայացրեց 2020 թվականի փետրվարի 11-ին, իսկ այս մոդելը փետրվարի 14-ին։ Ի տարբերություն Galaxy Fold-ի, սմարթֆոնը ծալվում է ուղղահայաց և նրանում օգտագործվել է հիբրիդային ապակի։


== Բնութագիր ==


=== Դիզայն ===
 
Samsung Galaxy Z Flip-ը շրջանակը ամբողջությամբ պատրաստված է ալյումինից և «գերաբարակ» պլաստմասե շերտից, որը սմարթֆոնը դարձնում է նման Galaxy Fold-ին։ Սմարթֆոնի հետևի մասին համար օգտագործվում է սովորոկան Gorilla ապակի։ Z Flip-ը առաջին ծայվող սմարթֆոնն է, որի էկրանը պատրաստված է ապակուց, այն դեպքում երբ նախկինում ստեղծված ծալվող հեռախոսների էկրանները պլաստիկից են (Motorola Razr, Galaxy Fold)։ Ապակուց պատրաստված էկրանները ավելի երկարակյաց են։ Հոդային մեխանիզմը բարելաված է, այն այժմ ավելի կայուն է փոշու նկատմամբ, Samsung-ը սմարթֆոնի հոդային մեխանիզմը գնահատում է ավելի քան 200 000 ծալում և բացում։ Սմարթֆոնը հասանելի է երեք գույնով՝ Mirror Purple, Mirror Black և Mirror Gold, գույների հասանելիությունը կախված է երկրից։ Z Flip-ը նաև հասանելի կլինի Թոմ Բրաունի սահմանափակ մոդելներով, որոնք կլինեն կարմիր, սպիտակ և մոխրագույն։


=== Սարքավորում ===
Սմարթֆոնը օգտագործում է ծալվող համակարգ, որպեսզի կարողանա թաքցենել 6.7 դյույմ 21:9 AMOLED էկրանը, որը ունի HDR10+-ի ապահովում։ Էկրանի վերին մասում կա շրջանաձև կտրվածք դիմային տեսախցիկի համար։ Արտաքին մասում տեսախցիկին կից ա փոքր 1,1 դյույմ էկրանը, որը կարող է ցուցադրել ժամ, ամսաթիվ և մարտկոցի կարգավիճակը, ինչպես նաև ցուցադրել ծանուցումները։ Սմարթֆոնում տեղադրված է Qualcomm Snapdragon 855+ SoC և Adreno 640 GPU, ինչպես նաև սմարթֆոնը ունի 8 ԳԲ օպերատիվ և 256 ԳԲ ներքին հիշողություն, որը հնարավոր չէ մեծացնել։ Նրանում օգտագործում է երկու մարտկոց, որոնց ընդհանուր ծավալը կազմում է 3300 ՄԱ/ժամ, և այն լիցքավորվում է USB-C-ով կամ անլար լիցքավորմամբ։ Միացման/անջատման ստեղնը գնվում է կողմին շրջանակի վրա և այն նաև աշխատում է ինչպես մատնահետքի սենսոր։ Սմարթֆոնի հետևի մասում տեղ են գտել երկու տեսախցիկները որոնք երկուսն էլ օժտված են 12 ՄՓ կետայնությամբ, ինչպես նաև մի տեսախցիկ էլ գտնվում է հեռախոսի դիմային մասում։


=== Ծրագրային ապահովում ===
Z Flip-ը աշխտում է Android 10 ՕՀ-ով և Samsung's One UI 2-ով։


== Ակնարկներ ==
Z Flip-ը մեկնարկի ժամանակ ստացավ դրական ակնարկներ։ PC Magazine Z Flip-ին տվեց 3/5 բալլ և նշեց՝ «Samsung Galaxy Z Flip-ը առաջին ծալովի հեռախոսն է, որն իսկապես աշխատում է, բայց այն դեռ թանկ է և հավանական է, որ այն նորաձյության օբյեկտ է, քան հիմնական հիթ»։ CNET-ից Ջեսսիկա Դոլկուրը սմարթֆոնին տվեց 7,9/10-ից և նշեց՝ «համապարփակ սարք, որը հեշտ է անմիջապես վերցնել և օգտագործել»։ iFixit-ը Z Flip-ին տվեց 2/10։


== Տես նաև ==
Samsung Galaxy Fold
Huawei Mate X


== Ծանոթագրություններ ==
Մատրիս դի Կամարաժիբի

Մատրիս դի Կամարաժիբի (պորտ.՝  Matriz de Camaragibe), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 23 785 մարդ՝ 2010 թվականի տվյալներով։ Գրավում է 219,992 կմ2 տարածք։ Բնակչության խտությունը՝ 108,12 մարդ/կմ²։
Օբ գավառի համայնքների ցանկ

Ֆրանսիայի Գրանդ Էստ մարզի Օբ գավառի 431 համայնքները հետևյալն են.


== Ծանոթագրություններ ==

Կաղապար:Ֆրանսիայի համայնքներ ըստ մարզերի
Լեեսկոպա

Լեեսկոպա (էստ․՝ Leeskopa), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ակթաշ

Ակթաշ, գյուղ Արևմտյան Հայաստանում, Վանի վիլայեթի Արճակի գավառակում։


== Բնակչություն ==
XIX դարի վերջին ուներ 32 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հյուցպոտ

Հյուցպոտ (հոլ.՝ hutspot), այս ուտեստը պատկանում է հոլանդական խոհանոցին և պատրաստվում է մսից, խաշած կարտոֆիլից, ստեպղինից և սոխից։ Հոլանդիայի Լեյդեն քաղաքում ընդունված է այս ուտեստը պատրաստել հոկտեմբերի 3-ին՝ իսպանական շրջափակումից ազատագրվելու օրը։
1574 թվականին, երբ իսպանացիները արդեն հեռացել էին քաղաքի մատույցներից լեյդենցի մի փոքրիկ քաղցած տղա իսպանացիների ճամբարներից մեկում գտնում է մի մեծ կաթսա, որը լցված էր հյուպցոտով։ Ըստ լեգենդի՝ այդ մի կաթսա հյուցպոտը դարձավ սննդի աղբյուր քաղցած ժողովրդի համար, մինչև որ քաղաքին մոտեցավ Վիլհելմ Առաջինի նավատորմը` իր հետ բերելով սպիտակ հաց և ծովատառեխ։
Քանի որ կարտոֆիլը  XVI դարում  էր միայն հասել Եվրոպա այդ իսկ պատճառով հազվադեպ էր հանդիպում, և սկզբնական շրջանում ուտեստը պատրասվում էր հիմնականում պաստեռնակի արմատներով։
Ըստ սովորության հոլանդացիները հյուցպոտ պատրաստում են անգամ բնակվելով այլ երկրներում, օրինակ` Ամերիկայում։ Քանի որ ստեպղինը ուտեստին տալիս է նարնջագույն երանգ, այն նրանց հիշեցնում է իրենց ազգային խորհրդանիշ գույնի մասին։
Ավետիս Վեմյան

Ավետիս Սարգսի Վեմյան (ձեռնադրված անուն՝ Տեր Գարեգին (1847, Կարին, Օսմանյան կայսրություն - 1895, Կարին, Էրզրումի վիլայեթ, Օսմանյան կայսրություն)), ազգային-ազատագրական շարժման գործիչ։ ՀՅԴ կուսակցության անդամ։ Եղել է զինագործ, գործել է Մշո դաշտում, Սասունում։ Մասնակցել է «Պաշտպան հայրենյաց» կազմակերպության ստեղծմանը։ Ազատության համար ամենակարևորը համարել է զենքը և մի առիթով նշել. «տվեք մեր ժողովրդին զենք, վարժեցրեք նրան արյուն թափել և նա կգտնի յուր ճանապարհը»։ Զինագործությամբ զբաղվելու համար բազմիցս բանտարկվել է (1890 թվականին և դրանից հետո), աքսորվել։ Գործունեությունը դյուրացնելու նպատակով ձեռնադրվել է քահանա և վերցրել Տեր Գարեգին անունը, որից հետո շարունակել զենք պատրաստելը։ Կռվել է 1895 թվականի Կարինի ինքնապաշտպանության ժամանակ և պաշտպանել համաքաղաքացիներին։ Զոհվել է մարտում։


== Գրականություն ==
Կարա-Մելիք, «Զինազործ քահանա, կենսագրություն հայ հեղափոխական կյանքից, Կարնո հիշատակին», Վնն., 1896, էջ 61-96։
Մոնսերատ Կաբալյե

Մարիա դե Մոնսերատ Վիվինա Կոնսեպսիոն Կաբալյե կամ Մոնսերատ Կաբալյե (կատ.՝ Maria de Montserrat Viviana Concepción Caballé i Folch, ապրիլի 12, 1933(1933-04-12)[…], Բարսելոնա, Իսպանիա - հոկտեմբերի 6, 2018(2018-10-06)[…], Բարսելոնա, Իսպանիա), իսպանացի օպերային երգչուհի, սոպրանո։ Առավել հայտնի է իտալացի կոմպոզիտորների (Ռոսսինի, Բելլինի, Դոնիցետտի, Վերդի) «բել կանտո» ոճի երաժշտության կատարող։ 20-րդ դարի լավագույն սոպրանոներից մեկն է։
1974 թվականին ճանաչվել է ՄԱԿ-ի պատվավոր դեսպան, 1991 թվականին՝ Խաղաղության դեսպան։ 1994 թվականից ՅՈՒՆԵՍԿՕ-ի Բարի կամքի դեսպան է։
2013 թվականի հունիսի 7-ին ՀՀ Նախագահի հրամանագրով պարգևատրվել է Պատվո շքանշանով։


== Մոնսերատ Կաբալյեն Արցախում ==
2013 թվականի հունիսի 4ին հայաստանյան հյուրախաղերի շրջանակում Մոնսերատ Կաբալյեն այցելել է Արցախ։ Ստեփանակերտում երգչուհուն ընդունել է Արցախի նախագահ Բակո Սահակյանը։ Երգչուհին նաև այցելել է Գանձասար, որտեղ հանդիպում է ունեցել Պարգև արքեպիսկոպոս Մարտիրոսյանի հետ։


== Ծանոթագրություններ ==
Յուրի Բալյան

Յուրի Արմենակի Բալյան (հոկտեմբերի 21, 1938(1938-10-21), Երևան, Հայկական ԽՍՀ, ԽՍՀՄ - անհայտ), հայ երաժիշտ, շեփորահար, Հայաստանի Հանրապետության վաստակավոր արտիստ (1990)։


== Կենսագրություն ==
Յուրի Բալյանը ծնվել է 1938 թվականի հոկտեմբերի 21-ին, Երևան քաղաքում։ 1965 թվականին ավարտել է Երևանի պետական կոնսերվատորիան և (Միքայել Խաչատրյանի դասարան) և նույն կոնսերվատորիայի ասպիրանտուրան։ 1960-1966 թվականներին եղել է Ա. Սպենդիարյանի անվան օպերայի և բալետի ազգային ակադեմիական թատրոնի սիմֆոնիկ նվագախմբի մենակատար, 1966 թվականիցից՝ Ֆիլհարմոնիկ նվագախմբի կոնցերտմայստեր, շեփորահար։
1967 թվականից դասավանդել է Երևանի պետական կոնսերվատորիայում (պրոֆ.՝ 1991 թվականից, ամբիոնի վարիչ՝ 1992–2002 թվականներին)։ Կատարել է շեփորի (նվագախմբի և դաշնամուրի հետ) համար մի շարք կոնցերտներ, ֆանտազիաներ, սկերցոներ, նաև Ա. Հարությունյանի, Ա. Աճեմյանի, Բ. Կոտոյանի, Յ. Հայդնի, Ջ. Գերշվինի և ուրիշ երաժիշտների երկերից։ 
Յուրի Բալյանը եղել է հայ կոմպոզիտորների շեփորի համար ստեղծագործությունների առաջին կատարողը։ Գրել է գործեր շեփորի և դաշնամուրի, փողային գործիքների եռյակի, քառյակի, կվինտետի, փողային նվագախմբի համար («Տասներկու ստեղծագործություն շեփորի և դաշնամուրի համար», 2008, «Մանկական պիեսներ շեփորի և դաշնամուրի համար», 2012)։ 
Յուրի Բալյանը հանդես է եկել Մոսկվայի, Լենինգրադի, Կիևի և այլ քաղաքների սիմֆոնիկ նվագախմբերի հետ։ 
ԽՍՀՄ համամիութենական մրցույթի (1963, Լենինգրադ), Հանրապետական փառատոնի (1965, ոսկե մեդալ) դափնեկի է։


== Ծանոթագրություններ ==


== Արտաքին հղումներ ==
Ассоциация музыкантов – духовиков ЦДРИ (к 50 летию со дня основания)
Ացո Կարամանով

Ացո Կարամանով (մակեդոներեն՝ Ацо Караманов, 31 հունվարի, 1927, Ռադովիշ - 7 հոկտեմբերի, 1944), մակեդոնացի բանաստեղծ, պարտիզան։


== Կենսագրություն ==
Ացո Կարամանովը ծնվել է 1927 թվականի հունվարի 31-ին Հարավսլավիայի Ռադովիշ քաղաքում (ներկայում՝ Մակեդոնիայում)։ Եղել է Վասիլ և Սոֆյա Կարամանովների ընտանիքի ավագ զավակը։ Երբ նա եղել է երեք տարեկան, ընտանիքը հոր աշխատանքի պատճառով տեղափոխվել է Բելգրադ։ Ուսման վաղ տարիներից հետաքրքրություն է ցուցաբերել քնարերգության նկատմամբ։ Բանաստեղծություններ գրել սկսել է 9 տարեկան հասակում։ Սմեդերևոյում սովորել է միջնակարգ դպրոցում, որն ավարտել է գերազանցությամբ։ 1937 թվականին ընդունվել է Սկոպյեի առաջին արական միջնակարգ դպրոց, որտեղ կրթություն է ստացել սերբերենով։ Երկրորդ համաշխարհային պատերազմի տարիներին, երբ երկիրն ընկնում է Բուլղարիայի տիրապետության տակ, ուսումը շարունակել է բուլղարերեն։ Կարդացել և թարգմանել է բուլղարացի բանաստեղծների ստեղծագործություններից։
Երկրորդ համաշխարհային պատերազմի տարիներին Ացո Կարամանովը կռվել է ֆաշիստների դեմ։ 1944 թվականի մայիսից ապրել է Ռադովիշ քաղաքում։ 1944 թվականի սեպտեմբերից կռվել է Մակեդոնական տասներեքերորդ բրիգադի կազմում։ Ծանր վիրավորվել է հետախուզության ժամանակ Սմոյմիրովո գյուղում։ Մահացել է 1944 թվականի հոկտեմբերի 7-ին Բերովոյում։
Ապրելով ընդամենը 17 տարի՝ Ացո Կարամանովը թողել է բանաստեղծություններ, որոնք անցած պատերազմի վկաներն են։ Նա համարվում է ժամանակակից մակեդոնական գրականության հիմնադիրներից մեկը։


== Ստեղծագործություն ==
Իր կարճ կյանքի ընթացքում Ացո Կարամանովը հասցրել է հրատարակել իր բանաստեղծությունների ժողովածուները։ Նա հեղինակել է շուրջ 280 չափածո ստեղծագործություններ, օրագրեր, նոթագրություններ, օրագրային գրառումներ, ծաղրանկարներ։
Կարամանովի ստեղծագործությունը բաժանվում է հինգ շրջանի՝ առաջին փորձեր, վաղ ստեղծագործություն, 1942 թվականին ստեղծված երգերի տեքստեր, 1943 թվականի բանաստեղծություններ և վերջին շրջան։
Ներկայում հայտնի են Ացո Կարամանովի հետևյալ աշխատանքները՝

«Կարմիր գարուն» (մակեդոներեն՝ Црвена пролет), հրատարակվել է 1963, 1984 և 1989 թվականներին,
«Արձակ գործեր» (մակեդոներեն՝ Прозните записи), հրատարակվել է 1981 թվականին,
«Արծաթե երազներ» (մակեդոներեն՝ Сребрените соништа), հրատարակվել է 2006 թվականին,
«Ացո Կարամանովի մեծ երգը» (մակեդոներեն՝ Големата песна на Ацо Караманов), հրատարակվել է 2006 թվականին։


== Հիշատակ ==
Ռադովիշ քաղաքում ամեն տարի անցկացվում է Ացո Կարամանովի հիշատակին նվիրված պոեզիայի փառատոն՝ Կարամանովյան բանաստեղծական հանդիպումներ, որին մասնակցում են բանաստեղծներ բալկանյան բոլոր երկրներից։
Ացո Կարամանովի անունն են կրում փողոց Սկոպյեում, մշակույթի կենտրոն Ռադովիշում և «Ացո Կարամանով» ժողովրդական երաժշտական անսամբլը։


== Ծանոթագրություններ ==


== Գրականություն ==
Милан Ѓурчинов "Парадокси и тајни на една виорна младост", Утрински весник, 30.01.2007
Следно "Спомен книга за загинатите борци во НОВ и од фашистичкиот терор од Радовиш и Радовишко", Радовиш, 1986, 25 стр.


== Արտաքին հղումներ ==
Ացո Կարամանով
Ացո Կարամանով Archived 2016-05-31 at the Wayback Machine.
Արևելյան գործընկերություն

Արևելյան գործընկերություն, նախագիծ՝ ստեղծված Եվրամիության կողմից։ Այն ներկայացվել է Լեհաստանի արտաքին գործերի նախարարի կողմից Շվեդիայի մասնակցությամբ Եվրախորհրդի ընդհանուր հարցերի և արտաքին կապերի խորհրդում 2008 թ. մայիս 26-ին։ 2009 թ. մայիսի 7-ին Պրահայում՝ տվյալ ժամանակ Եվրամիության նախագահող երկրի մայրաքաղաքում, տեղի էր ունենում հերթական հանդիպումը «Արևելյան գործընկերություն» ծրագրի շրջանակներում։
Նախագծի գլխավոր նպատակը Եվրամիության մերձեցումն է նախկին ԽՍՀՄ 6 հանրապետությունների հետ՝ Ուկրաինա, Մոլդովա, Ադրբեջան, Հայաստան, Վրաստան և Բելառուս։


== Վիճակագրություն ==
ԵՄ Արևելյան գործընկերության անդամ երկրներում համախառն արտաքին պարտքը (2020)


== Արտաքին հղումներ ==
eastbook.eu Archived 2013-06-02 at the Wayback Machine. - Արևելյան գործընկերությանը նվիրված պորտալ
Արևելյան գործընկերության համայնք
«Արևելյան գործընկերություն»-ը Բելառուսի Հանրապետությունում Archived 2009-11-08 at the Wayback Machine.
Արևելյան գործընկերություն — Քաղաքացիական հասարակության ֆորում(չաշխատող հղում)
Ա. Ա. Սերգունին, Վ. Գ. Տիխոնով, «Արևելյան գործընկերություն» և «Մեծ Կասպյան շրջան». Խնդիրներ և հեռանկարներ // Կասպյան շրջան. քաղաքականություն, տնտեսություն, մշակույթ։ 2009. № 3. С.30-39.(չաշխատող հղում)


== Ծանոթագրություններ ==
Մաճարծղալ

Մաճարծղալ (վրաց.՝ მაჭარწყალი), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1480 մետր բարձրության վրա։ Շրջկենտրոն Բորժոմից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Լյուդմիլովկա (ավան, Բրատսկոեի շրջան)

Լյուդմիլովկա (ուկրաիներեն՝ Людмилівка), ավան Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Լյուդմիլովկա ավանում բնակվում էր 561 մարդ։ Բնակավայրը զբաղեցնում է 1266 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Rak bishvilo

Rak Bishvilo (Միայն նրա համար), իսրայելցի երգչուհի Մորան Մազորի երգը, որով ներկայացրել է Իսրայելը Եվրատեսիլ 2013 երգի մրցույթում։ Երգի խոսքերի հեղինակն է Չեն Հարարին, իսկ երաժշտության հեղինակն է Գալ Սարիգը։
Երգը մրցույթի կիսաեզրափակիչ փուլում զբաղեցրել է 14-րդ հորիզոնականը 40 միավորով և եզրափակիչ փուլ չի անցել։


== Ծանոթագրություններ ==